Šiaulių gidas

Edmundo Kučinsko koncertas „Raudonom rožėm sninga“
2018-12-26 18:00 (Europe/Moscow) | Koncertų salė „Saulė”
Jos – kaip ryškiausi prisiminimai.
Kaip ilgai lauktas susitikimas su mylimu žmogumi.
Kaip nesumeluotas jausmas, kuris metams bėgant tik stiprėja.

Jos – gražiausios, klausytojų itin pamėgtos, vieno ryškiausių Lietuvos atlikėjų – EDMUNDO KUČINSKO dainos. Dainos, kurios skambės šventiniuose estrados maestro koncertuose „Raudonom rožėm sninga“.

EDMUNDAS KUČINSKAS savo atliekamas dainas skaičiuoja šimtais, daugelis jų – paties talentingojo atlikėjo ir sukurtos. Kiekvienam koncertui iš gausaus daugiau nei trijų šimtų dainų lobyno jis pats atsirenka geriausias ir progai tinkamiausias.

Šiandien vėl laikas atverti tą įstabią dainų skrynią. Koncerte „Raudonom rožėm sninga“ gausūs EDMUNDO KUČINSKO gerbėjai išgirs tiek legendines, tiek naujas dainas. Yra dainos, kurios kaip kertiniai akmenys – sudaro pagrindą. Tai „Laimės žiburys“, „Lai lai angelai“, „Už tuos, kurie“, „Atidarykim duris“, „Ugnis ir ledas“, „Už strazdo giesmę“, „Ne vieni“… Be jų koncertas būtų lyg be stuburo. O va, kas aplink – kiekvieną kartą pats dainininkas sprendžia. Norisi ir senų dainų prisiminti, ir naujų neužmiršti.

Štai „Raudonom rožėm sninga“ – nauja daina, kuri tapo, kaip dabar madinga sakyti, „žaibiškai populiari“. Retas atvejis, kad naujas kūrinys taip greitai prigyja ir tampa toks žinomas, jog net visą koncertą jo vardu pavadini. „Raudonom rožėm sninga“ – tarsi nauja EDMUNDO KUČINSKO vizitinė kortelė, kuri rado savo vietą tarp senų nepamirštamų „Laimės žiburys“ ar „Už tuos, kurie“.

EDMUNDO KUČINSKO koncertai visada – įspūdingi, energingi, paliekantys neišdildomą įspūdį ir suteikiantys žiūrovui daug džiaugsmo. Su profesionaliu šviesų spektakliu, puikiu įgarsinimu, kuriuo pasirūpina geriausi šios srities specialistai. Ir svarbiausia – su puikiomis dainomis, kurios spaudžia ašarą, arba priverčia kojas pačias kilnotis!

EDMUNDO KUČINSKO dainos – reikšminga mūsų populiariosios muzikos istorijos dalis. Gyvoji istorija, nes ji prasidėjusi prieš 45-erius metus dar nesibaigė. Atrodo, taip neseniai septyniolikmetis jaunuolis virpančiomis kojomis lipo į pirmąją savo gyvenimo rimtą sceną legendiniame Palangos kurhauze. O jau beveik pusė amžiaus prabėgo!

Metai nesuvaldomai lekia, bet dainos vis gimsta ir randa klausytoją. Vienos – įtaigios ir išgyventos, tokios tikros ir jaudinančios, kad ašarą nubraukti visai ne gėda. Kitos – pašėlusiai linksmos, kviečiančios šokiui, nuolat klausomos šeimos šventėse, giminės susiėjimuose ar mielai kompanijai susibūrus prie stalo.

Nesumeluotos dainos – taip galima apie EDMUNDO KUČINSKO atliekamus kūrinius pasakyti. Todėl jos tampa tokios populiarios, žmonių mylimos ir laukiamos.

Koncertas "Lietuviškos Kalėdos"
2018-12-26 19:00 (Europe/Moscow) | Šiaulių arena
Šiaulių arena pristato: antrąją Šv.Kalėdų dieną, gruodžio 26 -ąją 19 val. tikras, geras „Lietuviškas Kalėdas“ su atlikėjais ir dainomis, kurie sukurs ypatingą šventinę atmosferą, o atvykę žiūrovai galės atsipalaiduoti dainuodami kartu!
Energingieji „2 Donatai“, vietoje nenustygstantys publikos numylėtiniai Irūna Puzaraitė ir Marius Jampolskis bei legendinės grupės „Hiperbolė“ vokalistas, gitaros virtuozas Igoris Berinas.
Ši kompanija žada linksmiausias, nuotaikingiausias, audringiausias ir muzikaliausias Kalėdas visoje Lietuvoje!
Grupė „2 Donatai” pastaraisiais metais yra viena iš daugiausiai koncertuojančių grupių Lietuvoje. Vaikinų sąskaitoje jau du muzikiniai albumai : „Viskas pusiau” ir „Man nereikia debesų”, o daugumos dainų „Youtube“ peržiūros viršiji tris milijonus! Grupės nariai, Donatas ir Karolis, savo koncertinėje programoje vis daugiau atlieka ir savo autorinių dainų, kurios nemažiau nei populiariausių scenos senbūvių, susilaukia itin didelio klausytojų dėmesio. Jau kitais metais „2 Donatai” švęs 5 -erių metų jubiliejų!
Ne ką mežesnių žiūrovų simpatijų sulaukia publiką visuomet įaudrinantys dviejų sidabrinių gervių laimėtojas aktorius Marius Jampolskis ir televizijos žvaigždė, buvusi grupės „Mokinukės“ lyderė Irūna Puzaraitė-Čepononienė. Du auksinius mikrofonus laimėjęs vienas populiariausių duetų Lietuvoje savo kūrybiškumu žiūrovus tiesiog privečia ploti, kvatotis, dainuoti kartu ir mėgautis kiekviena akimirka.
Po pauzės, trukusios daugiau nei dešimtmetį, kompozitoriui bei gitaristui Igoriui Berinui pribrendo noras su savo ir jaunesne karta pasidalinti širdis jau užkariavusiais hitais, o taip pat – nemaža porcija naujųjų dainų. „Hiperbolės“ kūrybinę ugnį nuo 1978 metų energingai kurstęs ir po šios grupės vėliava padovanojęs per 50 įsimintinų kūrinių Igoris Berinas sugrįžo į sceną. Igoris žada, kad šis žingsnis tikrai netaps trumpalaikiu projektu. Gyvo garso vakare turėsime galimybę įvertinti turtingą grupės repertuarą – skambės paties Igorio sukurtos ir visų mintinai žinomos „Vasara“, ‚Pamiršk mane“, „Ieškosiu tavęs“, „Kodėl“, „Fėja“, gausybė kitų grupės šlagerių ir puokštė dar niekam negirdėtų dainų, sukurtų pastaraisiais metais.
Pagrindinė renginio informacija
Nuolaidos: netaikomos
Nemokamai: iki 6 metų (imtinai), pateikiant amžių įrodantį dokumentą, neužimant papildomos vietos
Renginio trukmė: ~2,5 val.
Pertrauka: nėra
Išankstiniai užsakymai (24 val. iki renginio pradžios):Vietoms prie staliukų priimami išankstiniai vaišių užsakymai. Užsisakant iš anksto taikoma 10% nuolaida. Kreiptis tiesiogiai telefonu: +370 671 34 555 TIK DĖL VAIŠIŲ UŽSAKYMŲ
Svarbi informacija
Bilietus įsigyti galima visose TICKETMARKET kasose (Šiaulių arena (II-V 16.00-19.00 val. Renginio dieną 2 val. prieš renginį, tel. 8 41 460 005), PC „Saulės miestas” (I – VII 10.00-21.00 val.; tel. 8 41 422 421), PPC „Akropolis” (I-VII 10.00-21.00 val.), internetu www.ticketmarket.lt
Vienu kartu galima užsakyti ne daugiau kaip 15 bilietų, perkant internetu
Bilietų kainos: 17, 21, 25, 29 € (parteris, tribūnos), baras „Volfas Engelman” – 29 €
Bilietams yra taikomi mokesčiai
Bilietai yra negrąžinami ir nekeičiami
Daugiau informacijos visą parą: tel. 1588 (pagal Jūsų ryšio operatoriaus tarifus)
*Renginys gali būti filmuojamas ir fotografuojamas. Bilietą įsigijęs asmuo supranta, jog jo atvaizdas gali būti matomas renginio nuotraukose ar vaizdo įrašuose ir sutinka, kad šios nuotraukos ar vaizdo įrašai gali būti patalpinti viešai prieinamuose socialiniuose tinkluose ar media priemonėse.

Koncertas „Tu ateik į pasimatymą“
2018-12-28 18:00 (Europe/Moscow) | Koncertų salė „Saulė”
„Tu ateik į pasimatymą“ – šia legendine Benjamino Gorbulskio dainos eilute į nepaprastai šiltą, jaukų pasirodymą kviečia auksiniai balsai – Evelina Sašenko ir Liudas Mikalauskas, drauge su pučiamųjų instrumentų sekstetu „Brass bravo“. Puikiai žinomas dainas: „Mėlynaki Nemunėli“, „Ant senos palangės“, „Oi, motinėle“ ir kitas, solistai papildys nuotaikingais pasakojimais iš kompozitoriaus gyvenimo. Anekdotai ir sparnuotos frazės, dėl kurių B. Gorbulskis buvo ne mažiau žinomas nei dėl savo kūrybos, privers nusišypsoti ir bent vienam vakarui nusikelti į dar visai ne senus, nuotaikingos ir romantiškos muzikos laikus.

Koncertas „Miuziklų žvaigždės“
2018-12-29 18:00 (Europe/Moscow) | Koncertų salė „Saulė”
Geriausi visų laikų miuziklai ir jų populiariausi kūriniai vienoje scenoje! Unikalus projektas, sulaukęs didžiulio populiarumo, šiais metais kvies jus į užburiančią, naują ir dar įspūdingesnę kelionę po miuziklų pasaulį! Atlikėjai Monika Linkytė, Jurga Šeduikytė, Jokūbas Bareikis, Deividas Norvilas-Deivis ir Rafailas Karpis kartu su gyvo garso grupe pakvies klausytojus į muzikinę kelionę po įvairias šalis. Jūsų lauks įspūdingos scenos dekoracijos, ryškiausi kostiumai, o šventinio koncerto metu ne tik išgirsite puikiai pažįstamus kūrinius, tačiau technikos pagalba būsite perkelti į tam tikro laikmečio aplinką bei sužinosite ir daug įdomių, netikėtų faktų iš kiekvieno miuziklo istorijos.
Gruodžio 29 d. koncertų salėje „Saulė“ šventiniame koncerte „Miuziklų žvaigždės“ skambės patys gražiausi kūriniai iš populiariausių Lietuvos ir užsienio miuziklų:
BILIETAI ČIA – http://www.dominoteatras.lt/bilietai/

„VELNIO NUOTAKA“
– Tai – pirmasis lietuviškas miuziklas pagal Kazio Borutos apysaką „Baltaragio malūnas“
– Tituluojama ir kita – roko operos etiketė. Filmas buvo sumanytas kaip savotiškas atsakas Andrew Lloyd Webberio kūriniui „Jėzus Kristus superžvaigždė“;
– 1976 m. miuziklas pelnė IX sąjungos kino festivalio Frunzėje prizą A. Žebriūnui už muzikinio filmo puoselėjimą.
„OPEROS FANTOMAS“
– Tai vienas sėkmingiausių ir ilgiausiai Brodvėjaus istorijoje rodytų miuziklų, kurį matė daugiau kaip 150 milijonų žiūrovų;
– Miuziklas buvo parodytas 35 šalyse, 166 miestuose, uždirbo daugiau kaip 6 milijardus JAV dolerių;
– Prie kiekvieno pasirodymo dirba 130 žmonių, miuziklo metu atlikėjai puošiasi 230 kostiumų, sudeginama 281 žvakė, sunaudojama 250 kg sauso ledo;
– Pelnė 20 įvairių teatrinių apdovanojimų.
„PARYŽIAUS KATEDRA“
– Miuziklas pasaulyje rodomas jau 20 metų;
– Populiariausias ir žiūrimiausias miuziklas ir Lietuvoje;
– Įrašytas į Gineso rekordų knygą kaip labiausiai perkamas miuziklas – vien tik prancūziškai kalbančiose šalyse buvo parduota apie 7 milijonus įrašų vienetų;
– Pagrindinis šio kūrinio singlas „Belle“, užėmęs prancūzų muzikos „Top 10“ pirmą vietą, laikėsi ten net 33 savaites ir buvo pripažintas pačia gražiausia daina, sukurta per 50 metų.
„LIŪTAS KARALIUS“
– Debiutavo 1997 metais. Miuziklas „Liūtas karalius“ (angl. „The Lion King“), sukurtas pagal to paties pavadinimo kino studijos „Disney“ animacinį filmą, kuris yra pripažintas pelningiausiu Brodvėjaus istorijoje;
– Vien Brodvėjuje žiūrovams buvo parodytas 5,9 tūkst. kartų, į jį parduota 10 mln. bilietų bei uždirbo 853,8 mln. dolerių;
– Tai penktas ilgiausiai rodomas Brodvėjaus miuziklas istorijoje, o jo režisierė Julie Taymor, tapo pirmoji moteris Brodvėjaus istorijoje,kuri laimėjo Tony Award apdovanojimą, kaip geriausia miuziklo režisierė (Best Director of a Musical).
– 1998 Tony Awards miuziklas laimėjo apdovanojimą už geriausią kostiumų dizainą.
„MAMMA MIA!“
– Miuziklas debiutavo 1999 m. Princo Edvardo teatre Londone;
– Paremtas stulbinančio populiarumo popgrupės ABBA dainomis;
– Pasaulyje surengė daugiau premjerų už bet kurį kitą per visą istoriją;
– Pagal statistiką, šį miuziklą yra matę bent du iš dešimties D. Britanijos gyventojų;
– „Mamma mia!“ tapo pirmuoju vakarų Europos miuziklu, rodytu Kinijoje;
– Nominuotas dvidešimčiai svarbių teatro apdovanojimų, tarp kurių – penkiems „Tony“, trims „Laurence Olivier“, vienam „Grammy“.
„KATĖS“
– Pats sėkmingiausias miuziklas, sumušęs visus pasaulinius teatro rekordus ir pelnęs dešimtis apdovanojimų;
– 1981 m. debiutavo Londono „West End“ ir buvo rodomas iki 2002 m.;
– Parodytas beveik 9 tūkstančius kartų;
– Dainą „Memory“ iš miuziklo „Katės“ įrašė ir atliko daugiau kaip 150 atlikėjų, o per radiją ir televiziją JAV buvo transliuota daugiau kaip du milijonus kartų;
– Miuziklas išverstas į daugiau kaip 20 kalbų.
„PURVINI ŠOKIAI“
– Muzikinis filmas, pasirodęs prieš tris dešimtmečius, tapo pasauliniu fenomenu;
– Pajamos net 36 kartus viršijo išlaidas;
– Daina „The Time of My Life“ iškovojo Oskaro statulėlę ir įsirašė ne tik į muzikos, bet ir į kino istoriją.
„MULEN RUŽAS“
– Muzikinis filmas 2001 metais buvo pristatytas Kanų festivalio metu ir tapo geriausiu metų filmu;
– Filmas buvo nominuotas daugiau kaip 50 kartų, iš kurių: laimėjo tris „Auksinio gaublio“ apdovanojimus, laimėjo dvi „Oskaro“ statulėles, pelnė tris BAFTA apdovanojimus.
„ČIKAGA“
– Miuziklas „Čikaga“ pastatytas 1975 m., remiantis tikra istorija;
– Pripažintas vienas seniausių rodomų miuziklų pasaulyje. Vienintelis miuziklas, kuris Brodvėjuje rodomas ilgiau nei „Čikaga“, yra „Operos fantomas“;
– Miuziklas buvo parodytas daugiau nei 15 tūkst. Kartų visame pasaulyje, kurį matė daugiau nei 17 mln. Žmonių;
– Brodvėjuje rodomas nuo 1996 m., kuris uždirbo daugiau nei 300 mln. dolerių;
– Miuziklas parodytas 24 pasaulio šalyse, išverstas į 12 kalbų.
„VARGDIENIAI“
– Vienas ilgaamžiškiausių miuziklų planetoje;
– Miuziklas išverstas į 22 kalbas;
– Per 30 metų jį išvydo daugiau kaip 60 milijonų žmonių 42 pasaulio šalyse;
– Miuziklo metu naudojami 85 perukai ir daugiau kaip 500 aprangos detalių;
– „Vargdieniai“ yra laimėję virš 140 svarbių teatro apdovanojimų.
„JĖZUS KRISTUS SUPERŽVAIGŽDĖ“
– Miuziklas per daugiau kaip 46 gyvavimo metus buvo pastatytas 42-ose pasaulio šalyse;
– Muziką atlieka daugiau kaip 50 skirtingų instrumentų;
– 25 kartus nominuotas prestižiniams teatro apdovanojimams;
– 2016-aisiais laimėjo geriausio miuziklo vardą.
ir kitų.

REŽISIERIUS Ramūnas Marcinkus
VAIDINA

– Monika Linkytė, Jurga, Jokūbas Bareikis, Deividas Norvilas-Deivis, Rafailas Karpis, Miglė Pivoriūnaitė
Gitara – Kostas Balčiūnas
Bosinė gitara – Martynas Garbačas
Klavišiniai – Vytis Smolskas
Mušamieji – Faustas Venckus

MARTYNAS LEVICKIS: CONCERTO CLASSICO
2018-12-30 17:00 (Europe/Moscow) | Koncertų salė „Saulė”
MARTYNAS LEVICKIS – akordeonas
VILNIAUS MIESTO ANSAMBLIS „MIKROORKÉSTRA“

Martynas Levickis – atlikėjas, kurio pasirodymai stebina novatorišku požiūriu, repertuaro įvairove bei drąsiomis interpretacijomis. Jo aistra akordeonui ir kuriama muzikinė atmosfera neturi ribų – ji sklinda po pasaulį ir skinasi kelią į žmonių širdis.

Šį kartą Martynas Levickis kartu su Vilniaus miesto ansambliu „Mikroorkéstra“ kviečia klausytojus į jaukius koncertus kamerinėje aplinkoje. Naujoje programoje „Concerto Classico“ skambės išskirtiniai renesanso, baroko ir romantizmo epochų kūriniai.

„Tai bus vakarai, kai žiemos žvarba pasiduoda muzikai. Tai bus tie kartai, kai garsas virsta jausmu. Tai bus intymus prisilietimas prie klasikos“, – teigia Martynas.

Programoje C. Gesualdo, A. Vivaldi, J. S. Bach, F Chopin

Spektaklis "Labai paprasta istorija"
2019-01-04 18:30 (Europe/Moscow) | Šiaulių dramos teatras
Marija Lado
Dviejų dalių graudi komedija
Režisierius – Gytis Padegimas
Dailininkė – Birutė Ukrinaitė
Kompozitorius – Gintaras Kizevičius
Pjesę vertė Elvyra Markevičiūtė
VAIDINA:
Daša – Monika Šaltytė
Aleksejus – Aidas Matutis
Karvė Aušrelė – Lina Bocytė, Silvija Povilaitytė
Kumelė Sesutė – Vilija Paleckaitė
Kiaulė – Inga Norkutė, Danguolė Petraitytė
Šuo Drutkis – Dalius Jančiauskas, Aurimas Žvinys
Gaidys – Aurimas Pintulis
Šeimininkas – Juozas Bindokas, Juozas Žibūda
Šeimininkė – Teresė Maliukevičiūtė, Irena Liutikaitė
Kaimynas – Sigitas Jakubauskas
Ši pjesė – tikras radinys kiekvienam teatrui, nes žiūrovai visuomet ilgisi veikalo, galinčio komiškomis priemonėmis kalbėti apie didžiąsias vertybes. Jos nepavadinsi tradicine komedija, nors tekstai tokie šmaikštūs, jog kone kiekvienas sakinys gali sukelti juoką ar virsti aforizmu.
Siužetas pateikiamas keliais lygmenimis: veikia įprasti žmogiški personažai – tradicinė ūkininko šeima (tėvas, motina, duktė), kaimynas, kaimyno sūnus ir… gyvuliai. Gyvuliai stebi bei komentuoja žmonių veiksmus, ne viską suvokia, daug ką išsiaiškina klaidingai, bet bando terptis ir stengiasi padėti.
Neslepiama autorės simpatija „gyvulių ūkio“ personažams padėjo puikiai atskleisti jų charakterius, ne tik juos sužmoginti, bet ir pateikti kaip žmonių antipodus. Gyvuliai pranašesni savo naivia ištikimybe, sugebėjimu užjausti, aukotis ir mylėti. Ko verta vien romantikė Kiaulė, dievinanti savo šeimininką ir svajojanti… skraidyti. Pjesėje dar veikia Gaidys, kartojantis visas nugirstas politines aktualijas, Šuo, Kumelė ir Karvė.
Gyvūnų tarpusavio santykiai, kivirčai, siekis perprasti juos supantį pasaulį antrina jų akivaizdoje vykstančiai žmogiškajai dramai. Žmonių pasaulis pjesėje atspindėtas per kasdienybe virtusias ydas: pragmatizmą, konformizmą, dvasinį aklumą, bailumą. Šios „žmogiškosios“ savybės puikiai veši kiekvienoje terpėje ir dominuoja ne tik ekstremaliomis aplinkybėmis. Jos būdingos ne vien gyvenimo vėtytiems – ir simpatingi vienas kitą mylintys jaunuoliai neranda nei jėgų, nei ryžto apginti savo meilę bei jos vaisių. Vienintelė išimtis – visų, netgi sūnaus niekinamas girtuoklėlis, įsimiklinęs vogti kaimyno varomą naminukę ir seniai pelnęs baisią jo neapykantą. Jis visais atžvilgiais artimesnis ne žmonių, o gyvūnų pasauliui. Jam, kaip ir jiems, atveriamas anapusinis gyvenimas.
Autorė suteikia savo pjesei dar ir trečią lygmenį, kuriame nevaržomai sąveikauti gali tik gyvūnai ir… girtuoklis. Jis vienintelis iš aplinkinių nėra praradęs tikrojo žmoniškumo, todėl gali girdėti gyvūnų kalbą ir bendrauti su paskerstosios kiaulės siela. Jis, kaip ir gyvūnai, sugeba mylėti, kentėti bei aukotis. Jo dėka dar negimęs vaikelis išgelbėjamas nuo rengiamo sunaikinimo.
Pjesės finalas – išmintingas kaip ir visa pjesė. Blaivininkas ir darbštuolis, piestu stojęs prieš ubagą žentą bei jo „benkartą“, ne tik virsta šeimos atžalėlę dievinančiu seneliu, bet ir įjunksta į paties varomą krūminukę. Deja, užtraukęs velionio kaimyno mėgtą daina, jis tampa tik jo parodija. Didi siela, atliepianti pasaulio sielvartą, gali ieškoti stikliuko, bet negali jame slypėti.
Premjera – 2007 m. vasario 17 d.
Spektaklio trukmė – 2 val. 10 min.

Šiaulių vyskupijos Šeimų šventė "Šeimų ištikimybė - tautos stiprybė"
2019-01-06 12:00 (Europe/Moscow) | Šiaulių arena
Tradicija tapus 18-oji Šeimų šventė kviečia džiaugsmingai užbaigti Šv. Kalėdų laikotarpį ir drauge pabūti didžiuliame dvasiniame renginyje. Pirmoje dalyje Šv.Mišiose melsimės už Lietuvos ir pasaulio šeimas, antroje dalyje koncerte skambės gražiausios lietuviškos dainos, palydimos nuostabiais aktoriaus skaitomais tekstais apie tėvynę Lietuvą. Tokiu būdu paminėsime besibaigiančius 100 Lietuvos metus.
Papildoma informacija
Organizatorius: Šiaulių vyskupijos kurija ir Šiaulių vyskupijos Šeimos centras
Kontaktinis asmuo: Edita Gulbinienė
Kontaktai informacijai: 865273662; svscentras@gmail.com
Durys atidaromos: 11 val.
Rinkliava: 4 eur/1 kvietimas
Nemokamai: vaikai iki 6 metų (imtinai), pateikiant amžių įrodantį dokumentą, neužimant papildomos vietos
Platintojas: Šiaulių vyskupijos Šeimos centras

Trijų karalių eitynės
2019-01-06 13:30 (Europe/Moscow)
2018 m. sausio 6 d. šiauliečiai užbaigs kalėdinių švenčių ciklą Trijų karalių švente.
13.30 val. TRIJŲ KARALIŲ EITYNĖS. Jau tradicinė iškilminga Trijų Karalių procesija žygiuos pėsčiųjų bulvaru nuo Šiaulių dailės galerijos (Vilniaus g. 245) iki skvero prie Šiaulių miesto savivaldybės (Vasario 16-osios g. 62).
13.50 val. TRIJŲ KARALIŲ DOVANOS prie prakartėlės (skveras prie Šiaulių miesto savivaldybės).
Renginys nemokamas

Raimundo Sližio tapybos paroda
2019-01-08 18:00 (Europe/Moscow) | „Laiptų galerija”
2019 m. sausio 8 d. 18 val. Laiptų galerijoje atidaroma Raimundo Sližio (1952-2008) tapybos paroda. Parodą pristato menotyrininkė dr. Ramutė Rachlevičiūtė.
Tai pirmoji vieno garsiausių Lietuvos tapytojų Raimundo Sližio paroda Šiauliuose. Raimundas Sližys po studijų valstybiniame dailės institute nuo 1976 m. dalyvavo parodose. Vilniuje dirbo restauratoriumi, pedagogu, Vilniaus dailės akademijos dėstytoju. R.Sližio kūrinių yra Lietuvos ir užsienio muziejuose, privačiose kolekcijose, autoriaus darbų yra įsigiję Lietuvos valstybinis dailės muziejus, Magdeburgo valstybinis muziejus (Vokietija), privatūs Lietuvos, Lenkijos, JAV, Vokietijos, Prancūzijos, Kanados, Gruzijos, Latvijos ir Estijos kolekcininkai. Raimundas Sližys gimė 1952 m. Kaune, mirė 2008 m. Vilniuje.
„Drobė pati turi kalbėti“, – mėgdavo atsikirsti tapytojas, klausiamas, kokia jo kūrybos esmė…“Apie save mes pasakome savo paveikslais, ir įžvalgus žiūrovas iš jų sužino daugiau, negu mes patys galime apie save pasakyti.“ Jau ankstyvieji tapytojo darbai atskleidžia profesinę meistrystę, gebėjimą meistriškai derinti netikėtą įvaizdžių santykį.
Šviesaus atminimo Raimundas Sližys turėjo savitą, jokių taisyklių nesaistomą požiūrį į žmogaus išvaizdą, nesvarbu, kokio amžiaus šis būtų. „Kai apie kurią nors pasakydavo „graži moteris“, galėjai ir užsimerkęs nuspėti, kad daugumai ji tokia neatrodytų“, – yra sakiusi menotyrininkė Ramutė Rachlevičiūtė. Galėjai lažintis, kad tai bus netipiška, nestandartinė, neharmoningų proporcijų būtybė. R. Sližys buvo doras savaip, estetiškas savaip. Ir grožį suprato savaip. Visi jo tapyti vyrai panašūs į savo kūrėją, grubios išvaizdos. Tačiau tie ne visiems gražūs paveikslų herojai užkariavo dailininko gerbėjų simpatijas.
„Raimundas Sližys nemėgo bulvienojų, virkščių, molžemio ar rūdžių spalvos tapybos. Jį traukė šviesios lokalinės spalvos ir ypač ružava – anuometinių laikų spalva disidentė. Priklausomybės laikais meno sferoje būta ne tik ir ne tiek draudimų, kiek prietarų: kokia spalva „meniška“, o kokia – ne. Rausva spalva – nuo tapybos iki kostiumo dizaino – buvo tabu. Ji asocijavosi su turgaus kilimėlių flora ir fauna, kičo atmainomis, kurios anuomet net vardo iki Raimundo Sližio paveikslo „Dvi figūros ant sofos prie divono“ neturėjo. Šio paveikslo personažai su naivia, kvaila šypsena lūpose – lyg anuometinės perdėtai rimtos Lietuvos tapybos panoramos dezertyrai“.
(Ramutė Rachlevičiūtė)
Parodą padėjusi ruošti dailėtyrininkė Ramutė Rachlevičiūtė – 2011 m. išleistos knygos „Raimundas Sližys“ sudarytoja, Vilniaus dailės akademijos Dailės istorijos ir teorijos katedros dėstytoja, VDA galerijos „Akademija“ vadovė. Lietuvos dailininkų sąjungos Dailėtyros sekcijos narė, Lietuvos dailės istorikų draugijos narė, Tarptautinės dailės kritikų asociacijos (AICA) Lietuvos sekcijos prezidentė.

Paroda veiks iki vasario 8 d.

Komedija "Primadonos"
2019-01-12 18:00 (Europe/Moscow) | Koncertų salė „Saulė”
Sausio 12 dieną 18 valandą profesionalus komedijos teatras „Domino“ lankysis Šiauliuose, kur bus rodoma visų laikų garsiausia Brodvėjaus komedija ir mylimiausias „Domino“ teatro gerbėjų spektaklis „Primadonos“. Šiame spektaklyje vaidmenis kuria populiariausi Lietuvos aktoriai: Mantas Vaitiekūnas, Eimutis Kvoščiauskas, Jonas Braškys, Austėja Lukaitė, Jovita Balčiūnaitė, Agnė Levickaitė ir kiti.
Spektaklio siužetas gali pasirodyti šiek tiek netikėtas, nes pagrindinius vaidmenis kuriantys vyrai šiame spektaklyje įkūnija… moteris!
„Moterį vaidinti nėra sunku – sunkiau ja būti. Manau, kad aktoriams vyrams įkūnyti moterį yra žymiai lengviau, nei atvirkščiai. Spektaklyje kartu su kolegomis Eimučiu Kvoščiausku ir Mindaugu Ancevičiumi vaidiname moteris ir tai atliekame tikrai grakščiai ir tobulai! Įsivaizduokite, jei nuo aukštakulnių jau nebeskauda kojų – jau šį tą reiškia! O kur dar profesionalus makiažas, moteriškos elgesio manieros…“, – juokiasi aktorius Mantas Vaitiekūnas.
Praėjusiais metais komedija „Primadonos“ buvo pripažinta mylimiausiu spektakliu, todėl M. Vaitiekūnas yra įsitikinęs, kad ir šiauliečiai pamils šią komediją. Pjesė pasakoja apie du jaunus aktorius, kurie jau senokai neužkariauja nei didžiųjų scenų, nei žiūrovų širdžių. Netrukus vaikinus pasiekia žinia, kad Amerikoje gyvenanti sena dama nori nemenką palikimą užrašyti savo sūnėnams, todėl aktorius užvaldo mintis pasiglemžti visus pinigus. Tačiau staiga paaiškėja, kad tie giminaičiai – visai ne sūnėnai, o dukterėčios! Čia ir prasideda jų nuotykiai, kuriuos pamatyti galėsite spektaklyje „Primadonos“ sausio 12 dieną 18 valandą koncertų salėje „Saulė“.
http://www.dominoteatras.lt/spektakliai/primadonos/

Atminimo vakaras „Degančio laužo nakty“
2019-01-12 18:00 (Europe/Moscow)
Sausio 12 d. vyks atminimo vakaras „Degančio laužo nakty“, skirtas Laisvės gynėjų dienai paminėti.

Aikštė prie Rėkyvos Šv. Juozapo darbininko bažnyčios (Poilsio g. 1B)

Sausio 12 d. 18 val.

Programoje numatyti Šiaulių kultūros centro teatro studijos „Gūžta“ (meno vad. Lina Jankauskaitė), vokalinių ansamblių „Romantika“ ir „Dainora“ (meno vad. Ramutė Majauskienė), Šiaulių Rėkyvos progimnazijos mokinių pasirodymai, bus galima pasivaišinti arbata ir kareiviška koše.

Renginys nemokamas

Koncertas, skirtas Laisvės gynėjų dienai paminėti
2019-01-13 14:00 (Europe/Moscow) | Koncertų salė „Saulė”
Sausio 13 d. 14 val.
Koncertų salėje „Saulė“
Koncertas nemokamas.

Dalyvauja:
Juozas Janužas (tenoras),
Simonas Strazdas (baritonas),
Šiaulių I-osios muzikos mokyklos merginų choras „Gama“ (vadovė Daina Kavaliauskienė),
Šiaulių dramos teatro aktorė Nomeda Bėčiūtė,
Šiaulių pučiamųjų orkestras (meno vadovas ir dirigentas Sigitas Vaičiulionis, dirigentas Gediminas Brūzga).
Renginys nemokamas.

Spektaklis "Dibukas"
2019-01-13 18:00 (Europe/Helsinki) | Šiaulių dramos teatras
Režisierius – Raimundas Banionis
Dailininkas – Sergėjus Bocullo
Kostiumų dailininkė – Daiva Petrulytė
Kompozitorius – Faustas Latėnas
Choreografija – Vesta Grabštaitė
Vaizdo projekcijų autorius – Mindaugas Daugėla
Iš rusų kalbos vertė Virginija Žukauskienė
VAIDINA:
Chonenas – Anicetas Gendvilas, Aurimas Žvinys
Senderis – Sigitas Jakubauskas
Lėja – Inga Jarkova, Agnė Kiškytė
Enochas – Vladas Baranauskas, Rolandas Dovydaitis
Frada – Lina Bocytė
1-asis senukas – Eduardas Pauliukonis
2-asis senukas – Juozas Bindokas
Moteris – Nomeda Bėčiūtė
Mergaitė – Dominyka Stankutė (teatro bendradarbė)
Rabi Elchanas – Antanas Venckus
Dailininkas – Aurimas Pintulis

Mistinė muzikinė drama „Dibukas“ – spektaklis-sakmė, paremta žydų tautosaka, mistika ir giliu psichologiškumu. Turtingas pirklys nori ištekinti savo dukterį Lėją už pasiturinčio ir išvaizdaus jaunuolio, nepaisydamas merginos jausmų dingusiam mylimajam ir jaunystės draugui duoto pažado, kad jų vaikai susituoks. Mylimasis Chonenas į miestą netikėtai grįžta vestuvių išvakarėse, įvaldęs mistines Kabalos galias. Visus planus apverčia mįslinga jaunuolio mirtis ir dar paslaptingesnis Lėjos negalavimas. Dvi mylimųjų sielos apsigyvena viename kūne, kad galėtų būti kartu amžinai. Tėvas susirūpina, kokia liga įsimetė į dukters kūną, ir kreipiasi pagalbos į rabiną. Amžinas klausimas: meilė – tai dovana, liga ar apsėdimas?
Žydų folklore dibuku vadinama „nuoga siela“, kuri, palikusi mirusiojo kūną, neiškeliauja į aną pasaulį, o įsiskverbia į gyvo žmogaus kūną ir sielą. Tokią esybę, priklausančią dviem pasauliams, dibuką, išvaryti gali tik rabino egzorcizmas. Iš tiesų autentiškas liaudies legendos tekstas neegzistuoja. Padavimai apie dibuką nuo XVI a. plito tarp Vidurio ir Rytų Europos žydų. Juos išpopuliarino, beje, Vilniuje 1916 m. Simono Anskio (Šlomo Zeinvelio Rappoporto) jidiš kalba parašyta pjesė „Dibukas“. Autorius ją parašė po 1914 m. etnografinės kelionės po chasidų gyvenamas vietoves Vakarų Ukrainoje, kur domėjosi turtinga liaudies tautosaka, gražiomis sakmėmis, mistinėmis Kabalos mįslėmis. Pjesėje atkurti chasidų papročiai ir religinės apeigos patraukė ne vieną kūrėją. Pjesė 1920 m. buvo pastatyta Vilniaus dramos teatre, metais vėliau – Niujorke, 1922 m. Maskvoje, žydų teatre-studijoje „Habima“, itin sėkmingai ją režisavo Jevgenijus Vachtangovas. Drama įgijo tarptautinę šlovę: buvo ne vieną kartą ekranizuota, statoma teatre ir televizijoje, pagal ją sukurta daug muzikos kūrinių, baletas ir opera. 1937 m. ji tapo vieno geriausių lenkų prieškario filmo pagrindu. Jau mūsų laikais ją teatre ir televizijoje interpretavo Andrzejus Wajda, Agnieszka Holland, Hanna Krall, Krzysztofas Warlikowskis. Įdomus sutapimas, kad kaip tik 2014 m. (taip pačiais metais, kaip ir Šiaulių dramos teatras) pjesę „Dibukas“ pastatė ir žydų išeivijos „Gešerio“ teatras Tel Avive (Izraelis). Dibukas kūrėjams buvo pretekstas susimąstyti apie žmogaus ribas, mirties ir meilės galią.
Aleks Tarn (Aleksejus Tarnovickis) – žydų kilmės rusiškai kuriantis rašytojas, gimęs 1955 m. vasario 20 d. Rusijos Tolimuosiuose Rytuose, augęs Sankt Peterburge, nuo 1989 m. gyvenantis Izraelyje. Pagal išsilavinimą fizikas-matematikas, pradėjęs rašyti tik nuo 2002 m. Aleks Tarn literatūriniu slapyvardžiu, savo bibliografijoje jau turi keliasdešimt kūrinių: nuo publicistikos ir scenarijų iki pjesių ir romanų.
Liaudies gelmėse gimusią legendą apie dibuką, naudodamasis Simono Anskio pjesės motyvais, Aleks Tarn interpretuoja savaip. S. Anskio pjesės tekstas, kuris buvo laikomas dingusiu, kol XX a. pabaigoje rastas carinės cenzūros archyve, tarnauja tik kaip pirminis šaltinis. Iš pjesės originalo autorius skolinasi pagrindinių veikėjų vardus ir chasidų folkloro pavyzdžius. Turtingo pirklio dukters Lėjos vaidmuo dramoje tampa pagrindinis, nes juo perteikiama pasirinkimo problema: tarp vienatvės ir meilės, gyvenimo ir mirties, o gal amžinybės?.. Meilė nugali viską, net mirtį, tiesiog ją paneigdama.
Režisierius Raimundas Banionis žvelgia dar plačiau: „Spektaklio pagrindas – tautosaka, tačiau mane ne itin domina konkreti žydų etnografija, folkloras, mistika ir religija. Svarbiau žydiškos kultūros kontekste bendražmogiški aspektai – meilė, mirtis, aistros. Ir dar tas nuolatinis per amžius vejamos žydų tautos laimės ir išsigelbėjimo ieškojimas, net kai vienintelė galimybė tapti laimingu – pabėgimas į svajonių, fantazijų ir paveikslų pasaulį“.
500 metų gyvuojanti žydų tautos sakmė, užrašyta lygiai prieš 100 metų Ukrainoje, pasaulinėje scenoje pirmąsyk realizuota Lietuvoje, atgimsta Šiaulių dramos teatre mistinėje muzikinėje dramoje „Dibukas“, kuri gali pakeisti laisvės, meilės, mirties, praeities ir dabarties ryšio sampratą.
Spektaklio trukmė – 2 val. 30 min.

Arvydo Anušausko monografijos „Aš esu Vanagas“ pristatymas
2019-01-18 17:00 (Europe/Moscow) | P. Višinskio viešoji biblioteka
Sausio 18 d., penktadienį, 17 val. Šiaulių apskrities Povilo Višinskio viešosios bibliotekos Mažojoje salėje vyks Arvydo Anušausko monografijos apie Adolfą Ramanauską-Vanagą pristatymas.
Arvydas Anušauskas – lietuvių istorikas ir politikas. Istorijos mokslo srityje pedagogu ir tyrėju dirbo dvidešimt metų. 2000 m.
Knygoje kalbama apie legendinį lietuvių nacionalinio pasipriešinimo vadą Adolfą Ramanauską-Vanagą (1918-1957). Vadovavęs vienai kovingiausių partizanų junginių – Dainavos apygardai, išrinktas Lietuvos laisvės kovos sąjūdžio Ginkluotųjų pajėgų vadu, Vanagas vienuolika metų su ginklu rankose priešinosi sovietinei okupacijai.
Kelių šimtų puslapių knyga papildo apie pusantro šimto unikalių nuotraukų, o prieduose skaitytojai ras ir Vanago rašytų straipsnių tekstus, partizaninės veiklos aprašymus, interviu su A. Ramanausko-Vanago dukra.
Renginys nemokamas.

Giulijos koncertas su grupe „Combo Band“ – „Kelionė pas tave“
2019-01-18 18:00 (Europe/Moscow) | Koncertų salė „Saulė”
Seniai pastebėta, kad muzika yra kažkas magiško. Tokia yra dainų autorė ir atlikėja Giulija bei jos dainos, kurios pasižymi jausmingumu, svajingumu, liūdesiu, džiaugsmu ir gyvenimiška patirtimi.
Kiekviena Giulijos muzikinė kelionė turi tikslą – susitikti su savo muzikos gerbėjais ir klausytojais bei padovanoti savo išskirtinio balso skambėjimą, jausmus ir ilgesį.
Emocijomis spindinti, jausmais spinduliuojanti muzikos šventė jus lydės viso koncerto metu, nuo pirmų , iki paskutinių akordų.
Koncerto „Kelionė pas tave“ metu girdėsite naujas, nesenai pasirodžiusias dainas ir laiko patikrintas populiariausias Giulijos dainas, kurios bus atliktos naujovišku, savitu ir tuo pačiu metu įprastu, ausiai maloniu skambesiu.
Tikimės, kad dainininkė Giulija, turinti didžiulę kūrybinę ir sceninę patirtį, savo dainų giliais tekstais, visiems suprantamomis melodijomis, visada dainuojanti širdimi, nepaliks nei vieno abejingo.
Su Giulija scenoje pasirodys grupė „Combo Band“ , boso gitara Arūnas Armonas, gitara Marius Franckevičius, mušamieji Kęstutis Leonavičius, klavišiniai Linas Janušauskas.
Atlikėjaa Giulija nuoširdžiai laukia susitikimo su Jumis, Jūsų mieste !

LNDT spektaklis „Trys seserys“
2019-01-19 18:00 (Europe/Moscow) | Šiaulių dramos teatras
Režisierė Yana Ross: „Prieš porą metų sėdėdama kavinėje Vilniuje stebėjau tokį vaizdą: užėjo graži karininkų kompanija (lenkų lakūnai) su lietuvaitėmis už parankių. Valgė, šoko, juokėsi, o man kažkodėl tai priminė Europą prieš Antrąjį pasaulinį karą, kai kariuomenė buvo mobilizuota, vyko tarptautinės pratybos ir, aišku, mezgėsi tarptautiniai romanai… Pajutau, kad A. Čechovas apie tai rašė likus vos daugiau nei dešimtmečiui iki Pirmojo pasaulinio karo, kai padėtis Europoje buvo labai panaši į dabartinę.
Pjesės „Trys seserys“ negaliu atskirti nuo visos teatrinės A. Čechovo kūrybos. Man atrodo, jis rašė vieną ilgą nesibaigiančią pjesę. Tos pačios temos, tie patys personažai – tik su kitais vardais. Bet viskas yra apie labai trapią ir trumpą mūsų egzistenciją šitoje žemėje. Apie tai, kiek mes turime drąsos priimti atsakomybę už sąmoningą sekundę, vadinamą gyvybe.
A. Čechovas į praeitį žiūri labai pragmatiškai ir ciniškai. Kai, pavyzdžiui, vienas iš personažų sako, kad po dviejų šimtų metų žmonės pasikeis, tai skamba kaip puiki gydytojo ironija. Žmogaus atmintis trumpa, ir jeigu jis tam tikrų dalykų nepatirs savo kailiu, iš praeities nepasimokys. Labai patogu kaltinti dabartinę kartą ir laiką, nostalgiškai kalbėti apie praeitį, kai viskas buvo lėčiau, mandagiau ir pigiau… Bet tai ir yra senosios kultūros demaskavimas, generacijų duobė, kurią A. Čechovas išryškina.
Čechovas neturi iliuzijų dėl žmogaus prigimties. Jis labai blaiviai mato kiekvieną gyvenimo etapą, išanalizuoja ir prapjauna sielos pūlinį – kaip geras chirurgas.“

COLOURS OF BUBBLES koncertas
2019-01-19 19:00 (Europe/Moscow) | Koncertų salė „Saulė”
AKUSTINIS COLOURS OF BUBBLES KONCERTAS HOME ŠIAULIUOSE

2018 mums buvo pilni įvykių. Juose:
• išoperuotos ausys
• koncertinis #UntoldStory CD ir vinilo plokštelė
• koncertų turas Kinijoje
• bernvakaris Kinijoje
• remiksų albumas #GAMMA
• vestuvės
• aplankyti kaimynai Lenkijoje, Latvijoje ir Estijoe
• trys koncertai su grupės nariais tapusiais Šv. Kristoforo kamerinio orkestro muzikantais. Vienas jų – kunigaikštiškas pasirodymas Trakų pilyje
• ramus ruduo ir kūrybai dedikuota žiema.

Todėl 2019 pradžioje kviečiam į savo namus akustiniuose turo „Home“ koncertuose, po kurių – Colours of Bubbles atostogos ir naujo albumo kūryba.

Sausio 19 dieną, koncertų salėje „Saulė“ papasakosim istorijų, klausysim jūsų ir, pažadam, subrauksim bent po vieną iš visų kūrybos etapų.

Evos Tombak knygos „Minčių žvėrynas“ pristatymas
2019-01-24 17:30 (Europe/Moscow) | P. Višinskio viešoji biblioteka
Sausio 24 d., ketvirtadienį, 17.30 val. Šiaulių apskrities Povilo Višinskio viešosios bibliotekos Mažojoje salėje vyks Evos Tombak knygos „Minčių žvėrynas“ pristatymas.
Eva Tombak kviečia į minčių zoologijos sodą, kuriame kalbėsime ne apie minčių galią, bet apie tai, kad nesame mūsų mintys.
Renginys nemokamas.

Braziliškos muzikos koncertas SAMBA DA MINHA TERRA
2019-01-24 19:00 (Europe/Moscow) | Koncertų salė „Saulė”
Žodis terra šiuo atveju reiškia žemę arba šalį, didžiausią Pietų Amerikoje – Braziliją. Dėl daugybės vingių šios šalies istorijoje šiandien šis milžiniškas kraštas yra tikras kultūrų katilas, kuriame kunkuliuoja skirtingos tradicijos, kalbos ir muzika. Projekto muzikantai savo koncertu trokšta publikai atskleisti neatrastas, intriguojančias ir stebinančias Brazilijos kultūros puses. Įtraukiantys ritmai ir jausmingos istorijos iš skirtingų Brazilijos regionų, muzika kelianti daug emocijų ir priverčianti pasijusti laimingu – tokia muzikinė kelionė po terra laukia klausytojų.
„Samba da Minha Terra“ – tai jungtinis brazilų muzikantų ir lietuvės vokalistės projektas. Kiekvienas jų jaučia asmenišką ryšį su braziliška muzika dėl skirtingų patirčių. Bosistas Matheus Nicolaiewsky (BR), gitaristas Djamen Farias (BR) ir vokalistė Eglė Petrošiūtė (LT) susipažino Nyderlanduose, kur visi intensyviai studijavo džiazo muziką ir įsigilino į improvizacijos meną. Tuo pat metu tyrinėdami ir brazilišką muziką, januoliai suprato, kad joje tiek grožio ir laisvės, kad jie negali nebūti to dalimi. Kažkada trijulė pradėjo nuo įdomiausių ir gražiausių per pastaruosius metus rastų brazilų kompozitorių ir folk kūrinių, o šiandien programoje – ir jų pačių dainos. Jaudinantys samba, samba funk, bossa, baião, partido alto ir kiti ritmai įtraukia jau nuo pirmų perkusijos dūžių, o kur dar po kelių taktų prasidedančios nepaprasto grožio melodijos!
Ypatingas šio projekto svečias – unikalus būgnininkas, perkusininkas, dainininkas ir tikras šoumenas Fernando Paiva Da Silva (BR), kuris per ilgą savo karjerą yra ne tik pats surengęs gausybę originalių projektų, bet ir grojęs su tokiomis žvaigždėmis kaip Joe Zawinul, Lionel Ritchie, Hermeto Pascoal, Toninho Horta, Marc Murphy, Raul De Souza, Vienna Art Orquestra ir kitais garsiais atlikėjais. Fernando atliekami solo – tai spalvingi ir uždegantys mini šou, vien dėl kurių verta pamatyti šį projektą.
Eglė Petrošiūtė – vokalas
Matheus Nicolaiewsky – bosinė gitara
Djamen Farias – gitara, vokalas
Fernando Paiva da Silva – būgnai, vokalas

Valdo Lacko koncertas
2019-01-24 19:00 (Europe/Moscow) | Šiaulių arena
Dainų autorius ir atlikėjas Valdas Lacko kviečia į dvejų dalių koncertinę programą, kurios metu skambės autorinės atlikėjo dainos tokios, kaip „Du sparnai”, „Meilė dar gyva”, „Tik sapne”, „Bekraščiai vandenynai”, „Įsimylėjom kartą”, ” ir daugelis kitų Lietuvos radijo stotyse plačiai skambančios Valdo dainos . Muzikinę programą nuspalvins ir keletas pasaulinių hitų.
Dainų autorių scenoje lydės dvi pritariančiosios vokalistės bei šokėjų duetas. Laukia betarpiškas ir jaukus koncertas.
Pagrindinė renginio informacija
Baro stalai (aukštos kėdės): Nr. 30-38 ir Nr. 44-45
Stalai 4 ir 8 vietų: vietos prie stalų nėra numeruojamos
Nuolaidos: netaikomos
Nemokamai: vaikai nemokamai neįleidžiami
Renginio trukmė: ~ 1 val. 30 min.
Išankstiniai užsakymai (24 val. iki renginio pradžios):Vietoms prie staliukų priimami išankstiniai vaišių užsakymai. Užsisakant iš anksto taikoma 10% nuolaida. Kreiptis tiesiogiai telefonu: +370 671 34 555 TIK DĖL VAIŠIŲ UŽSAKYMŲ
Organizatorius: VšĮ „Pramogų sala“
Svarbi informacija
Bilietus įsigyti galima visose TICKETMARKET kasose (Šiaulių arena (II-V 16.00-19.00 val. Renginio dieną 2 val. prieš renginį, tel. 8 41 460 005), PC „Saulės miestas” (I – VII 10.00-21.00 val.; tel. 8 41 422 421), PPC „Akropolis” (I-VII 10.00-21.00 val.), internetu www.ticketmarket.lt
Vienu kartu galima užsakyti ne daugiau kaip 15 bilietų, perkant internetu
Bilietų kainos: 13 €
Bilietams yra taikomi mokesčiai
Bilietai yra negrąžinami ir nekeičiami
Daugiau informacijos visą parą: tel. 1588 (pagal Jūsų ryšio operatoriaus tarifus)

Arno Markevičiaus motyvacinis seminaras
2019-01-25 17:00 (Europe/Moscow) | P. Višinskio viešoji biblioteka
Penktadienį, 17 val. kviečiame į Arno Markevičiaus nemokamą motyvacinį seminarą „Kas mus skiria nuo gyvenimo, kurio išties norime?“
A. Markevičius – profesionalus lektorius, mokymų vedėjas, verslininkas, savo žinias ir įgūdžius nuolat tobulinantis Lietuvos bei užsienio seminaruose, konferencijose.
„Šia veikla užsiimu nes noriu, kad ateities kartos augtų emociškai stipriuose ir sąmoninguose namuose. To siekiu padėdamas žmonėms metodiškai atpažinti vidinius konfliktus ir savarankiškai transformuoti gyvenimą. Kurdami saviugdos mokymus, patikrintų praktikų pagalba, spartėjančiais žingsniais einame vizijos link“.
Seminaras vyks Šiaulių apskrities Povilo Višinskio viešosios bibliotekos Konferencijų salėje.
Renginys nemokamas.

Spektaklis „Kasykla“
2019-01-25 18:30 (Europe/Moscow) | Šiaulių dramos teatras
Valstybinio Šiaulių dramos teatro premjera „Kasykla“

KASYKLA (N-14)
Michal Walczak
Dviejų dalių spektaklis
Režisierius – Artūras Areima
Scenografas – Artūras Areima
Scenografo asistentė – Barbora Skaburskė
Kostiumų dailininkė – Monika Gurskytė
Kompozitorius, video menininkas – Dominykas Morkūnas
Šviesų dailininkas – Julius Kuršys

Iš lenkų kalbos vertė Andrius Jevsejevas

VAIDINA:

Nepažįstamasis/Adzikas – Valerijus Kazlauskas
Moteris (jo motina) – Jūratė Budriūnaitė
Vladekas (tėvas) – Mindaugas Jurevičius
Valekas (senelis) – Juozas Bindokas
Julija (pana) – Giedrė Žaliauskaitė
Direktorius (Julijos tėvas) – Aurimas Pintulis
Ministrantas (kunigas) – Aidas Matutis
Ramunė – Inga Jarkova
Žaliasis – Anicetas Gendvilas
Šunelis-Waršuva – Vilija Paleckaitė
Karalienė – Paulius Ignatavičius
Karalius – Aurimas Žvinys

Spektaklį „Kasykla“ pagal žinomo jaunosios kartos lenkų dramaturgo Michalo Walczako pjesę stato drąsiais režisūriniais sprendimais garsėjantis režisierius Artūras Areima. Režisierius yra vienas įdomiausių jaunosios kartos teatro kūrėjų Lietuvoje.

„Kasykla“ – pirmasis iš Šiaulių kilusio režisieriaus A. Areimos darbas gimtajame mieste. Simboliška, kad ir spektaklio tema glaudžiai siesis su Šiaulių miesto realijomis.

„Kasykla“ pasakoja keistą istorija apie „liūdną miestą, kuriame niekada nevykdavo nieko įdomaus, ypač nuo tada, kai uždarė kasyklą“. Miesto gyventojams netekus pagrindinio pragyvenimo šaltinio, atsiskleidžia neišsipildžiusios svajonės ir troškimai, jų neapleidžia skausmas dėl to, kas yra prarasta. Ši situacija leidžia pažvelgti į savo gyvenimą tarsi iš šalies, atskleidžia miesto gyventojų beviltišką įstrigimą kasdienybės rutinoje. Tačiau režisieriui A. Areimai svarbu ne kiekvieno personažo vertė ar jo savybės, bet santykis su kitais nariais, su sistema, pačiu miestu bei tai, kaip kiekvienas iš mūsų ir pats miestas daro įtaką bendruomeniškumui. Pasak režisieriaus, darbo praradimas nėra gyvenimo praradimas. Į šią problemą jis siūlo žiūrėti ironiškai ir su humoru, neprarandant gyvenimo džiaugsmo ir vilties.

Režisierius yra įsitikinęs, kad spektaklis „Kasykla“ galėtų paskatinti Šiaulių miesto gyventojus pasidalinti bendrai išgyventa patirtimi ir apmąstyti dabartinę miesto situaciją: ką galime nuveikti, kad miestas taptų gyvesnis ir konkurencingesnis, mažėtų migracija ir miesto nepaliktų jauni žmonės, nebematantys čia ateities perspektyvų. Tad šis spektaklis pirmiausia skiriamas Šiaulių miesto ir regiono publikai, bet tuo pačiu jis aktualus daugelio Lietuvos miestų ir miestelių gyventojams.

Tai ne pirmas režisieriaus susitikimas su Michalo Walczako dramine kūryba. Savitu magišku realizmu ir aktualia tematika pasižyminčią M.Walczako pjesę „Kelionė į kambario vidų“ A. Areima 2008 m. pasirinko ir savo režisūriniam debiutui. Šiandien režisierius yra pripažinta ir ryški Lietuvos teatro figūra. Jo darbai ne sykį sulaukė aukščiausių scenos meno apdovanojimų: 2013 m. už naujų sceninės išraiškos formų paieškas A. Areima apdovanotas Boriso Dauguviečio auskaru, 2015 m. – nominuotas Auksiniam scenos kryžiui režisieriaus kategorijoje, 2014 metais Kultūros ministerijos įvertintas Jaunojo kūrėjo premija, pernykščiuose Auksiniuose scenos kryžiuose jo režisuotas spektaklis ,,Mechaninė širdis“ buvo pripažintas geriausiu metų spektakliu vaikams ir jaunimui, o su Lietuvos Kultūros tarybos parama šią vasarą vykusiame didžiausiame pasaulyje menų festivalyje Edinburgh Fringe už spektaklio ,,Po ledu“ režisūrą A. Areima įvertintas specialiuoju prizu – ,,Jawbone“ apdovanojimu už įsimintiniausią festivalio spektaklį. Režisieriaus darbai – spektaklis ,,Julijus Cezaris“, sukurtas kartu su OKT/Vilniaus miesto teatru, Nacionaliniame Kauno dramos teatre pristatyti ,,Plėšikai“, ,,Vyšnių sodas“, ,,Kartu“, AAT|Artūro Areimos teatre gimę spektakliai ,,Po ledu“, ,,Ričardas II: Post factum“, ,,Nevyklis“, ,,Antikristas“ bei kiti – nuolat išprovokuoja kritikų ir žiūrovų diskusijas.

M.Walczako (g. 1979) pjesės yra išverstos į daugelį kalbų, jos plačiai statomos Europos ir JAV teatruose. Autoriaus kūrybai būdingas tragikomiškas, grubokas ir gana tiesmukas požiūris į žmonių santykius. Pjesėse jungiamos skirtingos teatro tradicijos, persipina siurrealistinio ir absurdo teatro elementai. Tad šis spektaklis turėtų intriguoti tiek savo tematika, tiek meninės raiškos būdais.
Premjera – 2017 m. gegužės 12 d.
Spektaklio trukmė – 2 val. 40 min.

Bilietus galima įsigyti Šiaulių kultūros centro kasoje, internetu ticketmarket.lt, „Ticket Market“ kasose ir „PayPost“ skyriuose.
Kaina nuo 12 Eur

Spektaklis „Kakė Makė ir atversta knyga“
2019-01-27 12:00 (Europe/Moscow) | Koncertų salė „Saulė”
(Spektaklis sukurtas pagal Linos Žutautės knygeles „Kakė Makė ir Dantukų fėjos puota“ bei „Kakė Makė ir pabėgusios ausys“)
Inscenizacijos autorė ir režisierė – Virginija Kuklytė
Kompozitorius – Faustas Venckus
Choreografė – Sigita Mikalauskaitė
Kostiumų dailininkė – Vita Eidimtaitė
Scenos inžinieriai – Roman Duda, Dmitrij Makovejev
Vaidina: Paulė Konstancija Giniotaitė, Adelė Teresiūtė-Aukštikalnė, Rokas Petrauskas, Šarūnas Navickas, Šarūnas Gedvilas, Leonas Milius, Eimantas Pakalka, Laurynas Jurgelis, Marta Lipčienė, Gabrielė Rudzienė
„Abi knygelės, pagal kurias pastatytas spektaklis, – tai mano bandymas kiek kitaip pažvelgti į kasdienes, kiekvienoje šeimoje nutinkančias situacijas. Dantukų valymas vaikams dažniausiai būna nemaloni „procedūra“, todėl ieškodama atsakymo į klausimą „Kodėl reikia valytis dantis?“ norėjau pažvelgti kūrybiškai ir linksmai. „Kakė Makė ir pabėgusios ausys“ – tai kita puikiai žinoma istorija, kai kartais ir mažiems, ir dideliems ausys netikėtai ima ir pabėga. Ar taip gali atsitikti iš tikrųjų? Žinoma, kad ne. Bet jei pasitelki fantaziją, nutinka įvairiausių netikėtų dalykų!” – savo mintimis apie knygeles, pagal kurias pastatytas spektaklis, dalijosi autorė Lina Žutautė.
Kalbėdama apie savo trečiąjį Kakės Makės spektaklio pastatymą, režisierė Virginija Kuklytė atskleidžia, jog jai labai svarbu, kad kiekvieno spektaklio apie Kakę Makę pagrindas būtų šeima ir netikėta staigmena vaikams: „Abiejų knygelių istorijos puikiai susijungė į vieną. Kai vaikui nuobodu ką nors daryti, jis užsižaidžia ir kartais negirdi, ką jam sako tėvai. Situacija dažnai atpažįstama daugelio namuose, todėl mūsų komandos tikslas – pažvelgti į tai kūrybiškai, smagiai ir linksmai. Šiame spektaklyje iš knygelių į sceną žengs labai daug personažų: vaikus smagiai valytis dantukus pamokys Dantukų fėja, visus linksmins šuniukas Čiūčia, stebins iš mėnulio atkeliavę trys nykštukai, Kakę Makę aplankys Mamaisa ir Nanaisa. Išlaikydama pirmų dviejų spektaklių stilistiką siekiu, kad jaunasis žiūrovas jaustųsi kaip namuose, kad spektaklis vyktų kamerinėje erdvėje, o visos dekoracijos būtų kuriamos rankomis. Spektaklyje išgirsite net penkias naujas Kakės Makės dainas. „Kakė Makė ir atversta knyga“ – tai personažai, iš knygelės žengiantys į sceną, kviečiantys visas šeimas prieš miegą atsiversti knygą kartu.“

Prancūzų kino festivalis ,,Žiemos ekranai“
2019-01-31 18:00 - 2019-02-02 18:00 (Europe/Moscow) | Šiaulių dailės galerija
14-asis prancūzų kino festivalis ,,Žiemos ekranai“ kviečia jus pasitikti… naują pradžią. Netgi rengiant pripažinimo sulaukusį festivalį, kuriame, atrodo, viskas jau puikiai sustyguota, svarbia užduotimi išlieka nuolat tobulėti, nebijoti pokyčių bei eiti koja kojon su naujovėmis. Norėdami padovanoti patį
geriausią prancūzų kino festivalį, atsinaujiname ir stengiamės dar labiau jį priartinti prie Jūsų.
Šiemet festivalis atkeliauja net į dvylika Lietuvos miestų. Kine ,,naujos pradžios“ – dažnai sutinkamas motyvas. Kartais herojai patys nusprendžia keisti gyvenimą, kartais permainas atneša naujos pažintys, o kartais viską paprasčiausiai sudėlioja likimas. Visai kaip mes patys, pagrindiniai filmų veikėjai neretai atsiduria situacijose, reikalaujančiose keistis, susiimti ar atrasti naujų jėgų. O gal suvokti save, grįžtant prie ištakų, kaip tai daro filmo „Gy“ herojus, atsitiesti po nelaimingo įvykio kaip filmo „Besmegenis“ veikėjai, išsivaduoti nuo priklausomybės kaip „Maldoje“, patirti kardinalius pokyčius lyg filme „Važiuojam, jaunuoliai!“ arba kaip Antuanui iš ,,Pirmakursių“ nertis iš kailio, bandant išlaikyti egzaminą. Visa tai – savotiškos naujos pradžios, iš kurių kine gimsta siužetas, socialinis kontekstas bei charizmatiški, mūsų gyvenimą praturtinantys personažai.
Šiemet kviečiame išvysti dviejų prancūzų kino žvaigždžių retrospektyvas. Pirmoji – režisieriaus Henri-Georges‘o Clouzot, dirbusio su tokiais aktoriais, kaip Yves‘as Montand‘as, Charles‘as Vanel‘is ir Simone Signoret. Kūrėjas filmuose vaizduoja sudėtingą laikmetį ir personažus tuo pačiu meistriškai
išlaikydamas įtampą bei įterpdamas netikėtų siužeto vingių. Clouzot yra sukūręs tokius nepamirštamus filmus kaip ,,Atlygis už baimę“ ar ,,Apsėstieji“. Režisieriaus polinkį eksperimentuoti bei naujų rakursų paieškas puikiai vaizduoja dokumentinis filmas, nagrinėjantis jo taip ir nepabaigtą kūrinį ,,Pragaras“. Pastarajame taip pat išvysime Romy Schneider, kuriai skirta antroji ,,Žiemos ekranų“ retrospektyva. Aktorė gimė ir pirmuosius karjeros žingsnius žengė Vokietijoje. Vėliau karjerą tęsė Prancūzijoje, kurioje tapo kino ikona. Romy Schneider dirbo su garsiausiais praėjusio amžiaus 7-9 dešimtmečių režisieriais, tarp jų ir Claude‘u Sautet, nuo kurio filmų Schneider vardas jau nebeatsiejamas.
Jaunųjų žiūrovų laukia specialūs kino seansai ir renginiai.
Festivalio organizatoriai, Prancūzų institutas Lietuvoje bei visi 14-ųjų ,,Žiemos ekranų“ rėmėjai linki atrasti, o kai kam galbūt nauju žvilgsniu išvysti filmus, aktorius ir jų pasakojamas istorijas. Džiaugiamės atrasdami kiną kartu!
Prancūzų institutas Lietuvoje
PROGRAMA ŠIAULIUOSE
Šiaulių dailės galerija
Vilniaus g. 245, siauliugalerija.lt
01.31 KETVIRTADIENIS / JEUDI
18:00 Gasparas vestuvėse / Gaspard va au mariage, 2017, 103’
02.01 PENKTADIENIS / VENDREDI
18:00 Sezaras ir Rozali / César et Rosalie, 1972,
20:30 Atlygis už baimę / Le aalaire de la peur, 1953, 131’
02.02 ŠEŠTADIENIS / SAMEDI
18:00 Maksas ir metalo prekeiviai / Max et les ferrailleurs, 1971, 112’

Plačiau apie filmus
GASPARAS VESTUVĖSE
GASPARD VA AU MARIAGE
Režisierius/Réalisation Antony Cordier
Vaidina/Avec Félix Cordier, Laetitia Dosch
Komiška drama/Comédie dramatique
Orginalo kalba prancūzų/VO français
Subtitrai lietuvių ir anglų kalbomis/Sous-titres lituanien et anglais
2017, 103 min.
Prancūzija/France
N-13
25-erių Gasparas beveik nebendrauja su savo šeima. Viskas pasikeičia, kai tėvas pakviečia jį į savo vestuves. Gasparas nori namiškiams sudaryti kuo geresnį įspūdį, todėl į vestuves pakviečia nepažįstamąją Laurą, kuri už atlygį sutinka apsimesti jo mergina. Tačiau grįžęs namo, vaikinas sunkiai sutaria su savo ekscentriška šeima, kurios pragyvenimo šaltinis – namų ūkyje įkurtas zoologijos sodas…
Antony Cordier – pripažintas režisierius ir scenaristas. Pirmasis ilgametražis Cordier filmas „Šalti dušai“ sulaukė pasisekimo ir tarp žiūrovų, ir kritikų. „Gasparas vestuvėse“ – trečiasis ilgametražis režisieriaus filmas. Pagrindinių vaidmenų atlikėjai Félix’as Moati ir Laetitia Dosch jau kelis kartus įvertinti už vaidmenis įvairiuose kino filmuose.
HENRI-GEORGES’O FILMŲ RETROSPEKTYVA
RÉTROSPECTIVE HENRI-GEORGES CLOUZOT
Henri-Georges’as Clouzot – legendinis prancūzų režisierius ir scenarijaus autorius. Jis tikras trilerio žanro ir įtampos kūrimo meistras. Jo kūryba nuo seno lyginama su Alfred’o Hitchcock’o filmais. Clouzot labai gerbė Hitchcock’ą, todėl vertino šiuos sugretinimus. Clouzot filmai pelnė apdovanojimus
prestižiniuose Kanų, Berlyno, Venecijos ir kituose kino festivaliuose. Režisierius puikiai žinomas ne tik Prancūzijoje, bet ir visame pasaulyje, jo kūryba dažnai atsiduria geriausių filmų sąrašuose.
ATLYGIS UŽ BAIMĘ
LA SALAIRE DE LA PEUR
Režisierius/Réalisation Henri-Georges Clouzot
Vaidina/Avec Yves Montand, Charles Vanel
Nuotykių, trileris/Aventure, thriller
Orginalo kalba prancūzų, italų, ispanų, anglų/VO français, italien, espagnol, anglais
Subtitrai lietuvių ir anglų kalbomis/Sous-titres lituanien et anglais
1953, 131 min.
Prancūzija/France
N-13
Centrinės Amerikos kuro bendrovės darbuotojai gauna pasiūlymą sunkvežimiais vežti pavojingą krovinį su nitroglicerinu, kad būtų galima užgesinti gaisrą naftos gręžinyje. Atlygis milžiniškas, kalnų keliai siauri ir klaidūs, krovinys labai pavojingas. Keturi vyrai leidžiasi į ilgą kvapą gniaužiančią kelionę…
„Atlygis už baimę“ išgarsino Henri-Georges’ą Clouzot visame pasaulyje. Filmas pelnė du prestižiškiausius kino apdovanojimus – Auksinę palmės šakelę Kanų kino festivalyje ir „Auksinį lokį“ Berlyno filmų festivalyje.
Aktorius Charles’as Vanel’is taip pat buvo apdovanotas Kanų kino festivalyje. Pagrindinio vaidmens atlikėjas Yves’as Montand’as – aktorius ir dainininkas, vienas garsiausių Prancūzijos kultūros atstovų. 1977-aisiais Holivude „Atlygį už baimę“ perdirbo režisierius William’as Friedkin’as. Jo sukurta versija „Burtininkas“ yra kūrybiška ir savita, dabar šis filmas taip pat laikomas kino klasika.
PROGRAMA ROMY SCHNEIDER
PROGRAMME EN HOMMAGE À ROMY SCHNEIDER
Romy Schneider – austrų kilmės aktorė, labiausiai išgarsėjusi Prancūzijoje. Jos kūryba įvertinta gausybe
apdovanojimų, tarp jų – ir dvi prestižinės „Cezario“ statulėlės. Nors Romy Schneider mirė gana jauna, ji
spėjo sukurti nemažai įsimintinų vaidmenų. Pasaulyje aktorė labiausiai žinoma už vaidmenį filme
„Baseinas“, kuriame ji dirbo kartu su savo buvusiu mylimuoju Alain’u Delon’u. Kino kritikai beveik
vienareikšmiškai sutaria, kad geriausi Schneider vaidmenys buvo sukurti režisieriaus Claude’o Sautet
filmuose. Su šiuo režisieriumi aktorė dirbo net penkiuose filmuose. Festivalyje išvysite tris labiausiai
pripažintus Sautet darbus, kuriuose vaidino Romy Schneider.

MAKSAS IR METALO PREKEIVIAI
MAX ET LES FERRAILLEURS
Režisierius/Réalisation Claude Sautet
Vaidina/Avec Michel Piccoli, Romy Schneider
Kriminalinis, drama/Policier, drame
Orginalo kalba prancūzų/VO français
Subtitrai lietuvių ir anglų kalbomis/Sous-titres lituanien et anglais
1971, 112 min.
Prancūzija/France
N-13
Policininkas Maksas nori sulaikyti smulkių vagišių grupuotę. Pakeitęs tapatybę, Maksas sukurpia iš pažiūros nepriekaištingą planą pričiupti vagis nusikaltimo vietoje. Jo taikomi metodai kelia klausimų paties policininko moralės atžvilgiu. Deja, Maksas tai suvokia jau per vėlai…
Aktorius Michel’is Piccoli taip norėjo gauti vaidmenį šiame filme, kad į atranką atsinešė tikrą specialiai pasiūtą policininko kostiumą. Jis yra vienas garsiausių visų laikų Prancūzijos aktorių, dirbęs su tokiais režisieriais, kaip Marco Ferreri ir Luis’as Buñuel’is. Per savo ilgą karjerą Michel’is Piccoli už vaidybą pelnė net šešiolika apdovanojimų, tarp jų – „Sidabrinis lokys“ Berlyno filmų festivalyje ir geriausio aktoriaus apdovanojimas Kanų kino festivalyje. Michel’is Piccoli kartu su Romy Schneider suvaidino net septyniuose filmuose, tris iš jų režisavo Claude’as Sautet.

SEZARAS IR ROZALI
CÉSAR ET ROSALIE
Režisierius/Réalisation Claude Sautet
Vaidina/Avec Yves Montand, Romy Schneider, Sami Frey
Ramantinė drama/Drame romantique
Orginalo kalba prancūzų/VO français
Subtitrai lietuvių ir anglų kalbomis/Sous-titres lituanien et anglais
1972, 110 min.
Prancūzija/France
N-13
Sezaras – savimi pasitikintis energingas vyras. Jis dirba metalo laužo viršininku ir nestokoja pinigų. Rozali – Sezaro mergina. Judviejų idilę sujaukia menininkas Davidas, buvęs Rozali mylimasis. Rozali ir Davidas tebemyli vienas kitą. Du vyrai varžosi dėl tos pačios moters meilės, ši kova netikėtai juos suartina…
Už vaidmenį filme „Sezaras ir Rozali“ Yves’as Montand’as gavo prestižinį „David di Donatello“ apdovanojimą, kuris Italijoje prilygsta „Oskaro“ apdovanojimui. Aktorius Sami Frey’us yra dirbęs su tokiais režisieriais, kaip Jean’as Luc’as Godard’as, Agnès Varda ir Henri-George’as Clouzot. Filme vaizduojamus piešinius sukūrė garsūs menininkai, komiksų kūrėjai Jean’as-Marc’as Laureau ir Claude’as Poppé.

Koncertas „Prisiminimai“
2019-02-05 18:00 (Europe/Moscow) | „Polifonijos” salė
Šiaulių kamerinės salės „Polifonija“ pavasario koncertų ciklą „Muzika pro atvirą langą“ pradedame su fortepijoniniu duetu „Baltas garsas“ (Vokietija). Į Lietuvą su specialiai paruošta programa „Prisiminimai“ sugrįžta pasaulio muzikos perlai, kūrinius fortepijonui keturioms rankoms skambinantys Giedrė Žalytė ir Rimvydas Kisevičius.

Giedrės Žalytės-Lutz ir Rimvydo Kisevičiaus nauja koncertinė programa „Prisiminimai“ – tarsi padėka savo gimtajam kraštui ir jo žmonėms. Prisiminimus galima apibrėžti skirtingai, tačiau jie visada susiję su patirtimi. Šiuose „Prisiminimuose“ – sukaupta atlikėjų patirtis, žodžiais neišreiškiami išgyvenimai, mintys ir jausmai. Visi tos patirties prisodrinti garsai vienaip ar kitaip paliečia klausytoją – galbūt kaip švelnus glustelėjimas, o kartais – kaip žiežirba ar žaibas, akimirksniu nušviečiantis mūsų esybę, giliai sielos gelmėse glūdinčius praeities ir dabarties klodus bei priverčiantis susimąstyti apie tai, kas svarbu, o į ką galima pažvelgti tik kaip į momentinę dekoraciją. Vieną akimirką keičia kita. Pajuntame, kiek daug vis dėlto patyrėme. Ir kartu laukiame kitos, staiga ryškiai suliepsnosiančios ir apšviesiančios žiežirbos.
„Džiugu, kad šie muzikai, vieni iš daugelio po pasaulį išsibarsčiusių perlų, netrukus „įkris“ mums tiesiai į glėbį. Belieka jais džiaugtis, grožėtis, gėrėtis ir įsiklausyti į jų muzikinius pasakojimus.
Vokietijos menotyrininkė Barbara Brockstedt sąlytį su menu, kuris yra mūsų tapatybės dalis, yra palyginusi su grįžimu į tėvynę. Tęsdama jos mintį, galiu daryti išvadą, kad tėvynė lydi menininkus visur ir visada. Tad leiskime ir mes Giedrei ir Rimvydui išgirsti jų muzikos sukeltą Jūsų sielų skambesį ir praturtinti jų tėvynės suvokimą, kurį jie išsiveš, skelbdami pasauliui apie mus ir primindami mums apie mus pačius. Įsijunkime į šį gaivinantį dialogą.“ – mintimis dalinasi Irena Ülkekul

PROGRAMA:
Samuel Barber (1910-1981)
Waltz / Pas de deux / Two-Step / Hesitation Tango (Souvenirs Op. 28)
Philip Glass (1937)
Opening („Glassworks“)
I und IV Movements („Four Movements“)
Closing („Mishima“)
Astor Piazzolla (1921-1992)
Café 1930 / Bordell 1900 / Nightclub 1960 (Histoire du Tango)
George Gershwin (1898-1937)
Rhapsody in Blue

APIE ATLIKĖJUS:
Giedrės Lutz ir Rimvydo Kisevičiaus duetas gyvuoja jau 18 metų. Muzikuoti kartu pianistai pradėjo susikirtus keliams Lietuvos Muzikos Akademijoje Vilniuje, kur abu studijavo Prof. V. Vitaitės fortepijono klasėje. Vėliau kaip fortepijoninis duetas patirties sėmėsi pas prof. K. Grybauską. Menų universitete Berlyne su duetu dirbo žinomas vengrų pianistas prof. L. Simon.

Tarptautiniame fortepijoninių ansamblių konkurse Kaune 2000 m. Giedrės ir Rimvydo duetas laimėjo III premiją, o 2002 m. – I premiją bei diplomą uz geriausią privalomo kūrinio interpretaciją. 2001 m. duetas tapo I vietos nugalėtojais konkurse „Ciudad de San Sebastian” (Ispanija). Sėkmė pianistų asamblį lydėjo ir 2007 m. Druskininkuose, kur tarptautiname konkurse „Muzika be sienų” pelnė laureatų vardus: I v. kategorijoje koncertai su kameriniu orkestru ir II v. kategorijoje kamerinė muzika.
2002 m. ir 2003 m. uz muzikinius nuopelnus atlikėjai buvo apdovanoti Lietuvos Respublikos Prezidentūroje.
Pianistai yra nuolat kviečiami dalyvauti įvairiuose muzikiniuose projektuose kaip solistai ar ansamblių dalyviai. Atlikėjai sėkmingai pasirodė daugelyje tarptautinių festivalių („Atžalynas”, „Skambanti banga”, „Sugrįžimai”, „Potsdamer Schlössernacht”, „Fête de la musique”, „Lange Nacht der Museen” ir kt). Muzikai koncertavo tokiose salėse kaip Philharmonie Kammermusiksaal Berlin, Konzerthaus Berlin, Französische Friedrichstadtkirche Berlin, Nikolaisaal Potsdam; Lietuvos nacionalinėje filharmonijoje, Kauno valstybinėje filharmonijoje, Klaipėdos muzikiniame teatre ir kt.

Šiuo metu Giedrė Lutz ir Rimvydas Kisevičius gyvena ir dirba Berlyne. Šalia įvairiapusiškos koncertinės veiklos Giedrė dėsto nuosavoje fortepijono studijoje. Rimvydas vadovauja savo 2007 m. įkurtai muzikos mokyklai „KontraPunkt”. Abiejų pianistų mokiniai yra tapę laureatais Vokietijoje rengiamuose konkursuose „Jugend musiziert”.

Bilietų kaina 7 ir 4 € (nuolaida taikoma moksleiviams, studentams, senjorams ir neįgaliems pateikus pažymėjimą).
Bilietus galite įsigyti Polifonijos kasoje (Aušros al. 15) ir visose Ticket Market kasose.
Bilietų rezervacija telefonu: (8 41) 52 52 07
Nuoroda internetu: https://www.ticketmarket.lt/lt/e/renginys/fortepijoninis-duetas-baltas-garsas-prisiminimai-polifonijos-sale-bilietai-20190205

Visą sausio mėnesį galite įsigyti „Muzika pro atvirą langą“ ABONEMENTUS! 3 pasirinkti šio ciklo koncertai tik už 15 eurų. ABONEMENTUS galite įsigyti TIK Aušros al. 15, kamerinės salės „Polifonija“ kasoje.

Monikos Bičiūnienės tapybos darbų ir Palmiros Damijonaitienės tautinių juostų paroda
2019-02-07 18:00 (Europe/Moscow) | „Laiptų galerija”
Vasario 7 d. 18 val. Laiptų galerijoje atidaroma Monikos Bičiūnienės (1910-2009) tapybos darbų ir Palmiros Damijonaitienės tautinių juostų paroda.
Iš 2019 metų Lietuvos kultūros sostinės Rokiškio į Šiaulius atkeliaujančioje parodoje – tautinės kultūros paveldas – tapytojos Monikos Bičiūnienės ir juostų audėjos, juostų diplomate vadinamos Palmiros Damijonaitienės kūryba.
Maloniai kviečiame!
Paroda veiks iki kovo 6 d.
„Laiptų galerijoje” iki vasario 6 d. galima apžiūrėti Raimundo Sližio (1952-2008) tapybos parodą, iki vasario 5 d. – tarptautinę fotografijų, grafikos parodą „Žiupsnelis druskos”. Autoriai: Alvydas Šalkauskas, Ieva Caruka, Diana Arslanova.

Koncertas Lilian Vieira grupo (Brazilija) SAMBA FEVER
2019-02-07 19:00 (Europe/Moscow)
Lilian Vieira ir grupė. B R A Z I L I J A. Ko gero, teks išjungti šildymą, nes brazilų atlikėja su programa „Samba Fever“ atšiaurią lietuvišką žiemą užkaitins tikru Brazilijos karnavalo karščiu: ant kelių parklupdantys ritmai, it Amazonės upės tėkmė vilnijančios melodijos, aistros ir temperamento cunamiai privers pašokti nuo kėdžių ir… gal net lėkti į pirmą pasitaikiusį reisą į Rio de Žaneirą. Kas nesvajoja judinti klubų pagal tikrą sambą?

Scenoje Lilian nuo pirmųjų akordų tarsi įelektrina orą ypatingu savo balso tembru, talentu improvizuoti ir užburiančia charizma. Su tik jai būdingu ir Lietuvos publikos taip karštai mylimu pietietišku akimirkos džiaugsmu, protą jaukiančia energija ir sielos gelmėse dilgsinčia nostalgija brazilų atlikėja patieks margą asorti iš įvairiausių sambos atspalvių – samba soul, samba de roda, bossa nova ir kitų – su subtilaus džiazo kruopelytėmis.
Sunku atsispirti šiam kiekvieną laimės ląstelę pažadinsiančiam kokteiliui!
Lilian Vieira Grupo – daugiau nei daug! …Manote, išsėdėsite vietoje?!
Lilian Vieira gimė Brazilijos mieste Teresopolyje (Rio de Žaneiro valstijoje). Sulaukusi 23-ejų atlikėja persikėlė į Nyderlandus.
Dainininkė išsiskiria savo samba soul stiliumi, menančiu Brazilijos muzikos aukso amžių –septintąjį dešimtmetį, kuomet su savo kūrybos šedevrais scenose viešpatavo tokie legendiniai vardai kaip Caetano Veloso, Gilberto Gil, Gal Costa ir Maria Bethânia.
Taip pat brazilų dainininkė žinoma kaip Brazil Electro žanro sumanytoja su grupe „Zuco103“ apkeliavusi pasaulį. Grupei padarius kūrybinę pertrauką, Lilian sukūrė nemažai dainų ir tekstų; jie nuskambėjo su nauja grupe „Lilian Vieira Grupo“ ir sugulė į debiutinį albumą. Lilian Vieira yra išleidusi keturis albumus.

Lilian Vieira Grupo:
Lilian Vieira (vokalas)
Marijn van der Linden (cavaquinho / gitara / vokalas)
Breno Viricimo (bosinė gitara / vokalas)
Emiel van Rijthoven (klavišiniai)
Udo Demandt (mušamieji)

„Varava“ G.Gascevičiaus albumo pristatymas
2019-02-08 18:00 (Europe/Moscow) | „Polifonijos” salė
Unikalaus muzikinio projekto autorius, būgnų, perkusijos virtuozas Gintautas Gascevičius per jau beveik 40 metų siekiančią muzikinę karjerą, daugeliui žinomas kaip legendinės grupės Bix narys. Šiandien Gintautas yra daugelio muzikinių projektų dalyvis, spektaklių ir garso takelių autorius, kuriantis be standartų ir nuolat stebinantis klausytojus netikėtomis mušamųjų, vokalo, vaizdinių konceptualizacijomis.
G. Gascevičiaus solinis albumas „FonoGrafijos“ įvertintas, kaip vienas konceptualiausių 2017 m. išleistų albumų. Ryškiu individualiu braižu išsiskiriantis kūrėjas meno pasaulyje vertinamas kaip ypač originalus muzikinių performansų kūrėjas ir atlikėjas.
Vasario 8 d. 18:00 val. vyks naujojo G. Gascevičiaus albumo „Varava” pristatymas.

Bilietų kaina 10 €.
Bilietus galite įsigyti Polifonijos kasoje (Aušros al. 15) ir visose Ticket Market kasose.
Bilietų rezervacija telefonu: (8 41) 52 52 07
Nuoroda internetu: https://www.ticketmarket.lt/lt/e/renginys/gintautas-gascevicius-varava-polifonijos-sale-bilietai-20190208

Šeimos savaitgalis fotografijos muziejuje
2019-02-09 14:00 (Europe/Moscow) | Fotografijos muziejus
2019 metais kiekvieno mėnesio antrąjį šeštadienį kviečiame apsilankyti Fotografijos muziejuje ir sudalyvauti įvairiuose fotografijos gamybos ar kūrybos procesuose. Tomis dienomis muziejaus edukatoriai supažindins su vis kitomis fotografavimo, nuotraukų gamybos technikomis ar kūrybiškais fotografijos panaudojimo būdais.

2019 m. vasario 9 d. (šeštadienį) kviečiame išbandyti bromoilio technikos interpretaciją. Muziejaus edukaciniame centre, vietoje autentiškai išbalintų nuotraukų, lankytojai grafikos dažais padengs 3D spausdintuvu atspausdintas reljefines latvių fotografo V. Rydzenieko nuotraukas. Dažais padengtą klišę, uždėję ant balto popieriaus lapo ir suspaudę voliniu presu, gaus interpretuotą bromoilio technika atliktą V. Rydzenieko fotografijos atspaudą.
Kaina: 4 Eur (su nuolaida 2 Eur).
Registracija:
Tel. 8 41 524393
El.p. foto@ausrosmuziejus.lt

Šv. Valentino dienos koncertas „1000 ir 1 meilės pasaka“
2019-02-14 18:00 (Europe/Moscow) | „Polifonijos” salė
Apie meilę sukurta 1000 ir 1 pasaka, daina, ar šimtas tūkstančių meilės žodžių, bet gražiausiai apie meilę pasakoja Artimųjų Rytų poetai. Kviečiame jus pasinerti į poezijos ir muzikos garsų pripildytą koncertą „1000 ir 1 meilės pasaka”. Čia jūs išgirsite Rumi poezijos, Rabindranato Tagorės eilių ir Šacherezados pasakų bei kitų garsių poetų tekstų meilės tema, lydimų lyriškų smuiko garsų ir svajingų gitaros akordų. Koncerte skambės Francisko Taregos „Arabiškas kapričio“, Roland Diens „Tango en Skai“, Nikolajaus Rimskio-Korsakovo simfoninės siuitos „Šacherezada” motyvai ir kiti užburiantys kūriniai.
Atlikėjai:
MIGLĖ POLIKEVIČIŪTĖ (aktorė)
AGNĖ DOVEIKAITĖ (smuikas)
AURIMAS DRIUKAS (gitara)

Miglė Polikevičiūtė – Nacionalinio Dramos Teatro aktorė. Gimusi 1985m Vilniuje, augusi Grigiškėse, 2004m. Įstojo į Lietuvos Muzikos ir Teatro Akademiją, Rimo Tumino vadovaujamą aktorių kursą, kur įgijo šios specialybės bakalaurą. Jau nuo studijų metų vaidina įvairiuose Vilniaus teatruose, kine bei televizijoje. Dirbusi su daugybe Lietuvos režisierių, kaip antai Rimas Tuminas, Eimuntas Nekrošius, Yana Ross, Jonas Vaitkus, Gintaras Varnas bei daugelis kitų, ir sukūrusi daugiau kaip 30 vaidmenų teatre bei kine. Taipogi žiūrovams šiuo metu gerai žinoma iš populiarios TV novelės „Meilė Gydo“. Už savo vaidmenis Miglė apdovanota Auksiniu Scenos Kryžiumi bei Sidabrine Gerve.
Aurimas Driukas – gitara, vokalas, klavišiniai, efektai. Profesionalus gitaristas, baigęs Lietuvos muzikos ir teatro akademiją J. Kurausko klasikinės gitaros klasę. Atlikėjo muzikinis horizontas itin platus – nuo projektų su Nacionaliniu simfoniniu orkestru iki koncertų su žinomais Lietuvos ir užsienio atlikėjais („Golden parazyth“, Alina Orlova, Jurga Šeduikytė, Ieva Narkutė, grupė „Siela“, vokiečių grupė „Fools Garden“ ir daugelis kt. ).
Agnė Doveikaitė – profesionali smuikininkė, tarptautinių bei respublikinių konkursų laureatė, baigė Nacionalinę M. K. Čiurlionio menų mokyklą bei Lietuvos muzikos ir teatro akademiją. Grojo rinktiniame Baltijos šalių maestro Gidono Kremerio vadovaujamame orkestre „Kremerata Baltica“ bei tarptautiniame orkestre „Orchestra Ensemble Kanawa“ Japonijoje. Agnė griežė solo su Lietuvos nacionaliniu simfoniniu, kameriniu ir kitais žymiais orkestrais, nuolat koncertuoja su kitais garsiais Lietuvos atlikėjais, rengia įvairius meninius projektus ir su aktoriais, šokėjais bei meno terapeutais. Už tarptautinius nuopelnus Agnei paskirta Lietuvos prezidento Valdo Adamkaus padėka, o už meninius labdaros projektus suteiktas Pranciškonų ordino gėrio ambasadorės vardas.

Bilietų kaina 7 ir 5 € (nuolaida taikoma moksleiviams, studentams, senjorams ir neįgaliems pateikus pažymėjimą).
Bilietus galite įsigyti Polifonijos kasoje (Aušros al. 15) ir visose Ticket Market kasose.
Bilietų rezervacija telefonu: (8 41) 52 52 07
Nuoroda internetu: https://www.ticketmarket.lt/lt/e/renginys/1000-ir-1-meiles-pasaka-polifonijos-sale-bilietai-20190214
Visą sausio mėnesį galite įsigyti „Muzika pro atvirą langą“ ABONEMENTUS! 3 pasirinkti šio ciklo koncertai tik už 15 eurų. ABONEMENTUS galite įsigyti TIK Aušros al. 15, kamerinės salės „Polifonija“ kasoje.
